PATVIRTINTA

Kūno kultūros ir sporto centro direktoriaus

 2023 m. vasario 7 d. įsakymu Nr. VO-32

**TRAKŲ KŪNO KULTŪROS IR SPORTO CENTRO KARTODROMO NAUDOJIMO TVARKOS APRAŠAS**

**I. BENDROSIOS NUOSTATOS**

1. Trakų kūno kultūros ir sporto centro (toliau – Centras) kartodromo naudojimosi tvarkos aprašas (toliau – Aprašas) numato kartodromo naudojimosi sąlygas.
2. Centro direktorius elektroniniu paštu info@trakusc.lt arba adresu Birutės g. 44, Trakai, gavęs raštišką pageidaujančių naudotis kartodromu prašymą dėl kartodromo paslaugų teikimo (priedas Nr. 1), suderina kartodromo naudojimo laiką ir įstatymų nustatyta tvarka sudaro paslaugos sutartį (priedas Nr. 2).
3. Paslaugos sutartį (toliau-Sutartis) su kartodromo naudotojais pasirašo Centro direktorius arba direktoriaus įgaliotas asmuo.
4. Paslaugos gavėjo veiklą kartodrome prižiūri Centro direktoriaus paskirtas darbuotojas.

**II. CENTRO KARTODROMO NAUDOJIMO TVARKA**

1. Leisti nemokamai naudotis kartodromu:

5.1. Trakų rajono savivaldybės įstaigų organizuojamose varžybose ir pirmenybėse;

5.2. Centro auklėtinių, sportuojančių pagal neformaliojo švietimo ir formalųjį švietimą papildančio ugdymo programas, treniruočių ir varžybų metu;

5.3. Trakų rajono savivaldybėje gyvenančių neįgaliųjų fizinio aktyvumo pratybų ir renginių metu.

1. Kartodromo teikiamomis paslaugomis pirmumo teise naudotis gali:

 6.1. Lietuvos kartingo federacija;

 6.2. Lietuvos motociklų sporto federacija;

 6.3. Lietuvos automobilių sporto federacija.

1. Kartodromo teikiamomis paslaugomis laisvu laiku gali naudotis kiti juridiniai asmenys, fiziniai asmenys bei fizinių asmenų grupės pagal šiuos reikalavimus:

7.1. suderinus laiką ir grafiką Centras pasirašo Sutartį;

7.2. paslaugos gavėjas privalo užtikrinti organizuojamų treniruočių ir renginių tvarką ir saugumą, laikytis priešgaisrinės saugos reikalavimų, saugoti turtą nuo sugadinimo;

7.3. paslaugos gavėjui draudžiama šiukšlinti, vartoti alkoholinius gėrimus, narkotines ar psichotropines medžiagas, kitaip svaigintis, ar kitaip teršti aplinką;

7.4. paslaugos gavėjas turi treniruočių ir renginių metu užtikrinti dalyvių, žiūrovų saugumą, viešąją tvarką, medicinos pagalbą, jeigu prireikia, ir įstatymų nustatyta tvarka atsakyti, jei bus nevykdomas šis įsipareigojimas;

7.5. Paslaugos gavėjui draudžiama kartodrome važinėti mechaninėmis transporto priemonėmis išskyrus kartais ir lengvaisiais motociklais.

7.6. paslaugos gavėjui draudžiama perduoti kartodromą ir kitą turtą ar kitaip leisti kitiems asmenims juo naudotis;

7.7. laiku sumokėti Sutartyje nustatytą paslaugų mokestį;

7.8. visa atsakomybė dėl nelaimingų atsitikimų, įvykusių Centrui perdavus turtą naudotis paslaugos gavėjui pagal sutartį, tenka paslaugos gavėjui;

7.9. paslaugos gavėjas Centrui atlygina žalą, padarytą dėl jo kaltės;

7.10. kartodromo paslaugos gavėjo pareigos, atsakomybė ir kitos sutartos sąlygos plačiau aptariamos Sutartyje;

7.11. Centras turi teisę nutraukti Sutartį su paslaugos gavėju, pažeidusiu taisykles.

**III. ATSISKAITYMO UŽ SUTEIKTAS PASLAUGAS TVARKA**

8. Paslaugos gavėjas už kiekvieną paslaugą sumoka mokestį pagal Centro pateiktą sąskaitą iki sekančio mėnesio 10 dienos.

9. Teikiamų paslaugų mokestis pervedamas į Centro sąskaitą.

10. Gautas mokestis bus naudojamas:

10.1. kartodromo ir kito su juo susijusio turto priežiūrai užtikrinti;

10.2. kitai Centro veiklai.

**IV. BAIGIAMOSIOS NUOSTATOS**

 11. Kartodromo paslauga teikiama vadovaujantis Trakų rajono savivaldybės tarybos patvirtintais įkainiais.

12. Aprašą, aprašo papildymus ar pakeitimus tvirtina Centro direktorius.

13. Aprašas viešai skelbiamas Centro interneto svetainėje.